**OBRAZLOŽENJE OPĆEG DIJELA FINANCIJSKOG PLANA**

**Šifra korisnika: 23815 SVEUČILIŠTE U ZADRU**

**PRIHODI I PRIMICI**

Ukupno planirani prihodi u razdoblju 2025.-2027. su kako slijedi:

|  |  |  |  |
| --- | --- | --- | --- |
|  | **PLAN ZA 2025.** | **PLAN ZA 2026.** | **PLAN ZA 2027.** |
| **PRIHODI UKUPNO** | 35.216.321 | 34.585.460 | 34.015.917 |
| **PRIHODI POSLOVANJA** | 35.214.994 | 34.584.133 | 34.014.590 |
| **PRIHODI OD NEFINANCIJSKE IMOVINE**  | 1.327 | 1.327 | 1.327 |

Najveći iznos prihoda kroz trogodišnje razdoblje sadržan je u izvoru 11, Opći prihodi i primici.

Uplatitelj je nadležno ministarstvo – Ministarstvo znanosti i obrazovanja, a za 2025. godinu radi se ukupno o 28.724.982 €, što je za 3,6% više od prošle godine. Prihodi su planirani za sljedeće aktivnosti:

|  |  |  |  |  |
| --- | --- | --- | --- | --- |
|  | **Plan za 2024.** | **Plan za 2025.** | **Plan za 2026.** | **Plan za 2027.** |
| **A621074 Redovna djelatnost Sveučilišta u Zadru** | 26.027.677 | 27.111.269 | 27.239.553 | 27.368.478 |
| **A622122 Programsko financiranje Sveučilišta u Zadru** | 1.507.157 | 1.507.157 | 1.555.288 | 1.555.536 |
| **A622012 Programi vježbaonica Sveučilišta u Zadru** | 76.510 | 100.369 | 120.369 | 120.369 |
| **A621181 Pravomoćne sudske presude** | 69.792 | 6.187 |  |  |
| **A621180 Rektorski zbor** |  |  | 15.927 |  |

Iz izvora 11 su također planirani prihodi po pravomoćnim presudama na aktivnosti A621181 PRAVOMOĆNE SUDSKE PRESUDE u iznosu 6.187 € za 2025. godinu, kada bi svi troškovi po presudama trebali biti isplaćeni i refundirani od strane Ministarstva.

Gore navedeni prihodi iz državnog proračuna za 2025. godinu sačinjavaju 82% ukupno planiranih prihoda za istu godinu.

Preostalih 18% planiranih prihoda za 2025. sačinjavanju vlastiti prihodi (kao što su prihodi od rada na tržištu, prihodi od rada i smještaja studenata, prihodi od kamata depozita po viđenju i slično), prihodi za posebne namjene (kao što su školarine) te prihodi po osnovi EU projekata.

Prihodi po osnovi EU projekata za narednu godinu iznose 3.097.405 €. U plan nisu uključeni EU projekti čija sredstva doznačavaju proračunski korisnici istog proračuna, a za koje nismo primili pisane obavijesti o planiranju sredstava (sukladno odredbi članka 11. stavka 3. Zakona o izvršavanju Državnog proračuna Republike Hrvatske za 2023. godinu).

Kao i svake godine u plan su unesena i sredstva projekata koje financira Hrvatska zaklada za znanost u ukupnom iznosu 202.665 €.

Značajnih promjena u odnosu na dinamiku prihoda iz prethodnih razdoblja nema.

**RASHODI I IZDACI**

Ukupno planirani rashodi u razdoblju 2025.-2027. su kako slijedi:

|  |  |  |  |
| --- | --- | --- | --- |
|  | **PLAN ZA 2025.** | **PLAN ZA 2026.** | **PLAN ZA 2027.** |
| **RASHODI UKUPNO** | 36.375.185 | 34.607.678 | 33.811.616 |
| **RASHODI POSLOVANJA** | 35.770.175 | 34.245.758 | 33.482.781 |
| **RASHODI ZA NEFINANCIJSKU IMOVINU** | 605.011 | 361.920 | 328.835 |

Najveću stavku predstavljaju rashodi za zaposlene (plaće, doprinosi i ostala materijalna prava) koji iznose 28.422.517 €, 78% od ukupno planiranih rashoda za 2025. godinu. U rashode za zaposlene uključeni su i rashodi za djelatnike Znanstvene knjižnice Zadar koji se također financiraju iz sredstava državnog proračuna.

Preostalih 22% poslovnih rashoda odnosi se na materijalne rashode (službena putovanja, materijal, energija i razne usluge), financijske rashode, stipendije te subvencije smještaja i prehrane studenata.

Ukupno planirani rashodi za EU projekte za 2025. godinu iznosi 3.097.405 € što u odnosu na prošlu godinu predstavlja rast od 35% ukupnog iznosa plana EU projekata (A679074).

**PRIJENOS SREDSTAVA IZ PRETHODNE I U SLJEDEĆU GODINU**

Planirani su prijenosi sredstava iz 2024. godine u 2025., kao i prijenosi u projekcijama za 2026. i 2027. godinu (u EUR):

|  |  |  |  |  |  |  |
| --- | --- | --- | --- | --- | --- | --- |
|  |  | **IZVOR 31 Vlastiti prihodi**  | **IZVOR 43 Prihodi za posebne namjene**  | **IZVOR 51 Pomoći EU** | **IZVOR 52 Ostale pomoći**  | **IZVOR 61 Donacije** |
| **2025** | **DONOS** | 1.500.000 | 1.200.000 | 1.000.000 | 2.000.000 | 70.000 |
| **2025** | **ODNOS**  | -1.857.422 | -808.353 | -1.000.000 | -864.359 | -81.000 |
| **2026** | **DONOS** | 1.857.422 | 808.353 | 1.000.000 | 864.359 | 81.000 |
| **2026** | **ODNOS**  | -2.395.716 | -416.193 | -1.000.000 | -672.669 | -104.337 |
| **2027** | **DONOS** | 2.395.716 | 416.193 | 1.000.000 | 672.669 | 104.337 |
| **2027** | **ODNOS**  | -3.051.803 | -19.593 | -1.000.000 | -594.146 | -127.674 |

Planirani prijenosi iz izvora 31 Vlastiti prihodi su prihodi iz djelatnosti Sveučilišta koje se obavljaju na tržištu, prihodi od rada i smještaja studenata, prihodi od kamata depozita po viđenju i slično. Višak tih sredstava se svake godine prenosi u iduću te se na taj način podmiruju daljnje tekuće obveze iz domene redovne vlastite djelatnosti Sveučilišta, te prekovremeni sati rada.

Također se planira prijenos iz izvora 43 Prihodi za posebne namjene. Radi se o prihodima od participacije studenata u troškovima studija (školarine i ostali prihodi kao upisnine, pristojbe, potvrde, svjedodžbe i sl.). nakon podmirenja materijalnih rashoda u vezi s izvođenjem studija, prihodi iz izvora 43 se u narednoj godini troše za pokriće: naknada za rad vanjskim suradnicima, prekovremeni rad, pokriće ostalih troškova Sveučilišta.

Planiran je i prijenos sredstava iz izvora 51 Pomoći EU, 52 Ostale pomoći i 61 Donacije. Radi se o projektima koji su u toku te ne utroše sva sredstva u istoj godini. Ta sredstva će se koristiti za pokriće troškova nastalih u sklopu navedenih projekata. Najveći udio u prijenosu sredstava iz izvora 52 ima program Erasmus+.

**UKUPNE I DOSPJELE OBVEZE**

Stanje ukupnih i dospjelih obveza Sveučilišta u Zadru na dan 31. prosinca 2023. i na dan 30. lipnja 2024. je kako slijedi:

|  |  |  |
| --- | --- | --- |
|  |  | u € |
|   | Stanje obveza na dan 31.12.2023. | Stanje obveza na dan 30.06.2024. |
| Ukupne obveze | 2.019.121 | 2.204.265 |
| Dospjele obveze | 60.611 | 6.282 |
|  |  |  |

U Zadru, 17. prosinca 2024.